**Real Madrid Club de Fútbol** (pronunție în spaniolă: [/reˈal maˈðɾið ˈkluβ ðe ˈfuðβol/](https://ro.wikipedia.org/wiki/Wikipedia:Pronun%C8%9Bie), înseamnă *Clubul Regal de Fotbal Madrid*), cunoscut mai mult ca **Real Madrid**, sau simplu **Real**, este un club de [fotbal](https://ro.wikipedia.org/wiki/Fotbal" \o "Fotbal) profesionist din [Madrid](https://ro.wikipedia.org/wiki/Madrid), [Spania](https://ro.wikipedia.org/wiki/Spania" \o "Spania), care evoluează în [Primera División](https://ro.wikipedia.org/wiki/Primera_Divisi%C3%B3n). Este una dintre cele de mai succes echipe din fotbalul spaniol și a fost desemnată de [FIFA](https://ro.wikipedia.org/wiki/FIFA) drept „Cel mai bun club al [secolului XX](https://ro.wikipedia.org/wiki/Secolul_XX" \o "Secolul XX)” după ce a câștigat un număr record de 35 de titluri [La Liga](https://ro.wikipedia.org/wiki/La_Liga), 19 [cupe ale Spaniei](https://ro.wikipedia.org/wiki/Cupa_Spaniei" \o "Cupa Spaniei), un număr record de 14 titluri [Liga Campionilor UEFA / Cupa Campionilor Europeni](https://ro.wikipedia.org/wiki/Liga_Campionilor_UEFA) și 2 [Cupe UEFA](https://ro.wikipedia.org/wiki/Cupa_UEFA" \o "Cupa UEFA). Real este unul din membrii fondatori ai FIFA și al defunctului grup de cluburi de fotbal europene de elită [G-14](https://ro.wikipedia.org/wiki/G-14), precum și al înlocuitoarei sale, [Asociația Cluburilor Europene](https://ro.wikipedia.org/wiki/Asocia%C8%9Bia_Cluburilor_Europene" \o "Asociația Cluburilor Europene).

Real Madrid este [cel mai bogat club de fotbal din lume](https://ro.wikipedia.org/wiki/Deloitte_Football_Money_League) în materie de venituri[[6]](https://ro.wikipedia.org/wiki/Real_Madrid_CF#cite_note-6), cu încasări anuale de peste 513 milioane € și totodată este [cel mai scump club din lume](https://ro.wikipedia.org/wiki/Lista_Forbes_a_celor_mai_scumpe_cluburi_de_fotbal), cu o valoare de circa 2,4 miliarde € (3,3 miliarde $).[[7]](https://ro.wikipedia.org/wiki/Real_Madrid_CF#cite_note-7)[[8]](https://ro.wikipedia.org/wiki/Real_Madrid_CF#cite_note-8) Fondat în [1902](https://ro.wikipedia.org/wiki/1902), Real Madrid este una din cele trei echipe din Spania care nu au retrogradat niciodată în ligile inferioare, celelalte două fiind [Athletic Bilbao](https://ro.wikipedia.org/wiki/Athletic_Bilbao) și [Barcelona](https://ro.wikipedia.org/wiki/FC_Barcelona). Real Madrid are multe rivalități de lungă durată, cele mai notabile fiind [*El Clásico*](https://ro.wikipedia.org/wiki/El_Cl%C3%A1sico) cu FC Barcelona și [*El Derbi madrileño*](https://ro.wikipedia.org/wiki/El_Derbi_madrile%C3%B1o) cu Atlético Madrid. Clubul s-a afirmat ca o forță majoră atât în fotbalul spaniol cât și în cel european în [anii 1950](https://ro.wikipedia.org/wiki/Anii_1950). În [anii 1980](https://ro.wikipedia.org/wiki/Anii_1980), clubul avea una dintre cele mai bune echipe din Spania și [Europa](https://ro.wikipedia.org/wiki/Europa) (cunoscută ca *La Quinta del Buitre*), câștigând 2 Cupe UEFA, 5 campionate ale Spaniei la rând, 1 Cupă și 3 Supercupe ale Spaniei.

**Echipa joacă într-un echipament alb complet, de unde și porecla *Los Blancos* (Albii). Logoul său a fost schimbat de mai multe ori ca urmare a încercărilor de a-l moderniza; logoul actual este o versiune modificată a celui din**[**1920**](https://ro.wikipedia.org/wiki/1920)**. Stadionul pe care își dispută meciurile de acasă este**[**Santiago Bernabéu**](https://ro.wikipedia.org/wiki/Stadionul_Santiago_Bernab%C3%A9u)**din**[**Madrid**](https://ro.wikipedia.org/wiki/Madrid)**, unde echipa joacă din 1947. Capacitatea sa este de 85 454 de spectatori. Spre deosebire de majoritatea cluburilor europene de fotbal, membrii clubului Real Madrid (*socios*) au deținut și operat clubul încă de la întemeierea sa. De asemenea, clubul mai are și o echipă de rezervă,**[**Real Madrid Castilla**](https://ro.wikipedia.org/wiki/Real_Madrid_Castilla)**, dar și o reușită echipă de [baschet](https://ro.wikipedia.org/wiki/Baschet" \o "Baschet),**[**Real Madrid Baloncesto**](https://ro.wikipedia.org/wiki/Real_Madrid_Baloncesto)**.**